CELEX: 32013D0470
Language: hu
Date: 2013-09-20 00:00:00
Title: 2013/470/EU: A Bizottság végrehajtási határozata ( 2013. szeptember 20. ) a 2010/470/EU és a 2010/472/EU határozatnak a juh- és kecskefélék spermájának, petesejtjeinek és embrióinak az Unión belüli kereskedelmére és az Unióba történő behozatalára irányadó, a súrlókórra vonatkozó egészségügyi követelmények tekintetében történő módosításáról (az értesítés a C(2013) 5917. számú dokumentummal történt)  EGT-vonatkozású szöveg

24.9.2013   
            
            
               HU
            
            
               Az Európai Unió Hivatalos Lapja
            
            
               L 252/32
            
         A BIZOTTSÁG VÉGREHAJTÁSI HATÁROZATA
   (2013. szeptember 20.)
   a 2010/470/EU és a 2010/472/EU határozatnak a juh- és kecskefélék spermájának, petesejtjeinek és embrióinak az Unión belüli kereskedelmére és az Unióba történő behozatalára irányadó, a súrlókórra vonatkozó egészségügyi követelmények tekintetében történő módosításáról
   (az értesítés a C(2013) 5917. számú dokumentummal történt)
   (EGT-vonatkozású szöveg)
   (2013/470/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 11. cikke (2) bekezdésének negyedik francia bekezdésére, 11. cikke (3) bekezdésének harmadik francia bekezdésére, 17. cikke (2) bekezdésének b) pontjára, 18. cikke (1) bekezdésének első francia bekezdésére, valamint 19. cikke bevezető mondatára és b) pontjára,
   mivel:
   
               (1)
            
            
               A 2010/470/EU bizottsági határozat (2) meghatározza többek között a juh- és kecskefélékhez tartozó állatok spermáinak, petesejtjeinek és embrióinak Unión belüli kereskedelmére vonatkozó állat-egészségügyi bizonyítványmintákat. A vonatkozó állat-egészségügyi bizonyítványminták a határozat III. és IV. mellékletében találhatók.
            
         
               (2)
            
            
               A 2010/472/EU bizottsági határozat (3) meghatározza többek között a juh- és kecskefélékhez tartozó állatok spermáinak, petesejtjeinek és embrióinak Unióba történő behozatalára alkalmazandó bizonyítványok kiállításának követelményeit. A vonatkozó állat-egészségügyi bizonyítványminták a határozat II. mellékletének 2. részében és IV. mellékletének 2. részében találhatók.
            
         
               (3)
            
            
               A 999/2001/EK európai parlamenti és tanácsi rendelet (4) meghatározza a szarvasmarha-, juh- és kecskefélék fertőző szivacsos agyvelőbántalmainak (TSE-k) megelőzésére, az ellenük való védekezésre és a felszámolásukra vonatkozó szabályokat. Az említett rendelet VIII. mellékletének A. fejezete meghatározza az élő állatoknak, azok spermájának és embrióinak Unión belüli kereskedelmére vonatkozó feltételeket. Emellett e rendelet IX. melléklete meghatározza az élő állatok, embriók, petesejtek és állati eredetű termékek Unióba történő behozatalára vonatkozó feltételeket.
            
         
               (4)
            
            
               Az új tudományos eredményeket figyelembe véve a 630/2013/EU bizottsági rendelet (5) módosította a 999/2001/EK rendeletet. A 999/2001/EK rendelet módosításai az atipikus surlókórt érintő korlátozások többségét feloldják. Emellett – a klasszikus súrlókórra irányuló fellépés szigorítása érdekében – tovább folytatták a juh- és kecskeféléknek, valamint azok spermájának és embrióinak Unión belüli kereskedelmére és behozatalára vonatkozó szabályok összehangolását az Állat-egészségügyi Világszervezet (OIE) előírásaival.
            
         
               (5)
            
            
               A 2010/470/EU határozat III. és IV. mellékletében foglalt, a juh- és kecskefélékhez tartozó állatok sperma-, petesejt- és embriószállítmányainak Unión belüli kereskedelmére vonatkozó állat-egészségügyi bizonyítványmintákat, valamint a 2010/472/EU határozat II. és IV. mellékletében foglalt, a juh- és kecskefélékhez tartozó állatok sperma-, petesejt- és embriószállítmányainak az Unióba történő behozatalára vonatkozó állat-egészségügyi bizonyítványmintákat ezért a 630/2013/EU rendelettel módosított 999/2001/EK rendeletben megállapított követelmények figyelembevétele érdekében módosítani kell.
            
         
               (6)
            
            
               A 2010/470/EU és a 2010/472/EU határozatot ennek megfelelően módosítani kell.
            
         
               (7)
            
            
               Annak érdekében, hogy a juh- és kecskefélékhez tartozó állatok sperma-, petesejt- és embriószállítmányainak Unión belüli kereskedelme és az Unióba történő behozatala zavartalan maradjon, a 2010/470/EU és a 2010/472/EU határozat alapján, az e határozattal bevezetett módosításokat megelőzően kiállított állat-egészségügyi bizonyítványok használatát egy átmeneti időszakra bizonyos feltételek mellett engedélyezni kell.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2010/470/EU határozat III. és IV. melléklete e határozat I. mellékletének megfelelően módosul.
   2. cikk
   A 2010/472/EU határozat II. és IV. melléklete e határozat II. mellékletének megfelelően módosul.
   3. cikk
   (1)   A 2014. december 31-ig tartó átmeneti időszakban a tagállamok engedélyezik a következő áruszállítmányok Unión belüli kereskedelmét:
   
               a)
            
            
               juh- és kecskefélékhez tartozó állatok spermája, amelyet a 92/65/EGK tanácsi irányelvnek megfelelően, 2013. december 31-ig gyűjtöttek, dolgoztak fel és tároltak, továbbá amelyet a 2010/470/EU határozat III. mellékletének A. részében az e határozattal bevezetett módosítások előtt szereplő bizonyítványminta alapján legkésőbb 2014. december 31-én kiállított állat-egészségügyi bizonyítvány kísér;
            
         
               b)
            
            
               juh- és kecskefélékhez tartozó állatok petesejtjei és embriói, amelyeket a 92/65/EGK tanácsi irányelvnek megfelelően, 2013. december 31-ig gyűjtöttek, dolgoztak fel és tároltak, továbbá amelyeket a 2010/470/EU határozat IV. mellékletének A. részében az e határozattal bevezetett módosítások előtt szereplő bizonyítványminta alapján legkésőbb 2014. december 31-én kiállított állat-egészségügyi bizonyítvány kísér.
            
         (2)   A 2014. december 31-ig tartó átmeneti időszakban a tagállamok engedélyezik a következő áruszállítmányoknak az Unióba történő behozatalát:
   
               a)
            
            
               juh- és kecskefélékhez tartozó állatok spermája, amelyet a 92/65/EGK tanácsi irányelvnek megfelelően, 2013. december 31-ig gyűjtöttek, dolgoztak fel és tároltak, továbbá amelyet a 2010/472/EU határozat II. melléklete 2. részének A. szakaszában az e határozattal bevezetett módosítások előtt szereplő bizonyítványminta alapján legkésőbb 2014. december 31-én kiállított állat-egészségügyi bizonyítvány kísér;
            
         
               b)
            
            
               juh- és kecskefélékhez tartozó állatok petesejtjei és embriói, amelyeket a 92/65/EGK tanácsi irányelvnek megfelelően, 2013. december 31-ig gyűjtöttek, dolgoztak fel és tároltak, továbbá amelyeket a 2010/472/EU határozat IV. mellékletének 2. részében az e határozattal bevezetett módosítások előtt szereplő bizonyítványminta alapján legkésőbb 2014. december 31-én kiállított állat-egészségügyi bizonyítvány kísér.
            
         4. cikk
   Ennek a határozatnak a tagállamok a címzettjei.
   
      Kelt Brüsszelben, 2013. szeptember 20-án.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 268., 1992.9.14., 54. o.
   
      (2)  A Bizottság 2010. augusztus 26-i 2010/470/EU határozata a ló-, juh- és kecskefélékhez tartozó állatok spermáinak, petesejtjeinek és embrióinak, valamint a sertésfélékhez tartozó állatok petesejtjeinek és embrióinak Unión belüli kereskedelmére vonatkozó állat-egészségügyi bizonyítványminták meghatározásáról (HL L 228., 2010.8.31., 15. o.).
   
      (3)  A Bizottság 2010. augusztus 26-i 2010/472/EU határozata a juh- és kecskefélékhez tartozó állatok spermáinak, petesejtjeinek és embrióinak Unióba történő behozataláról (HL L 228., 2010.8.31., 74. o.).
   
      (4)  Az Európai Parlament és a Tanács 2001. május 22-i 999/2001/EK rendelete egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról (HL L 147., 2001.5.31., 1. o.).
   
      (5)  A Bizottság 2013. június 28-i 630/2013/EU rendelete az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló 999/2001/EK európai parlamenti és tanácsi rendelet mellékleteinek módosításáról (HL L 179., 2013.6.29., 60. o.).
   
      I. MELLÉKLET
      A 2010/470/EU határozat III. és IV. melléklete a következőképpen módosul:
      
                  1.
               
               
                  A III. melléklet A. része helyébe a következő szöveg lép:
                  „A.   RÉSZ
                  IIIA. állat-egészségügyi bizonyítványminta a juh- és kecskefélékhez tartozó állatok 2010. augusztus 31-ét követően a 92/65/EGK tanácsi irányelvnek megfelelően gyűjtött és a sperma származási helye szerinti, engedélyezett spermagyűjtő központból feladott spermái szállítmányainak Unión belüli kereskedelméhez
                  
                     
                  
                     
                  
                     
               
            
                  2.
               
               
                  A IV. melléklet A. része helyébe a következő szöveg lép:
                  „A.   RÉSZ
                  IVA. állat-egészségügyi bizonyítványminta a juh- és kecskefélékhez tartozó állatok 2010. augusztus 31-ét követően a 92/65/EGK tanácsi irányelvnek megfelelően gyűjtött, illetve előállított, és egy a petesejtek vagy embriók származási helye szerinti, engedélyezett embriógyűjtő vagy embrió-előállító munkacsoport által feladott petesejtjei és embriói szállítmányainak Unión belüli kereskedelméhez
                  
                     
                  
                     
                  
                     
               
            
   
      II. MELLÉKLET
      A 2010/472/EU határozat II. és IV. melléklete a következőképpen módosul:
      
                  1.
               
               
                  A II. melléklet 2. részében az A. szakasz helyébe az alábbi szövegrész lép:
                  „A.   szakasz
                  
                  1. Minta – Egészségügyi bizonyítvány a sperma származási helye szerinti, engedélyezett spermagyűjtő központból feladott spermaszállítmányokra
                  
                     
                  
                     
                  
                     
                  
                     
                  
                     
                  
                     
               
            
                  2.
               
               
                  A IV. mellékletben a 2. rész helyébe a következő szöveg lép:
                  „2.   RÉSZ
                  
                     Egészségügyi bizonyítványminta juh- és kecskefékhez tartozó állatok petesejt- és -embriószállítmányainak behozatalához